ભાજપ સરકારમાં ભિન્ન મત રજૂ કરનાર, સરકારની નીતિ સામે અલગ વાત કરનાર એ ચાહે પાટીદાર સમાજ હોય, અનુસૂચિત જાતિ, અનુસૂચિત જનજાતિ, બક્ષીપંચ સમાજ હોય કે પછી રોજગાર- આરોગ્ય-શિક્ષણ કે બંધારણીય હક્કો માટે લડતાં સંગઠનો હોય- બધાં જ વિરોધી અવાજોને ભાજપ સરકાર દ્વારા કચડવામાં આવે છે અને પોતાના અધિકારો માટે લડતાં લોકો- સમાજો- સંગઠનોને રાષ્ટ્રવિરોધી તત્ત્વોમાં ખપાવી એમની સામે રાષ્ટ્રદ્રોહના ગુનાનો ચણા-મમરાની જેમ ભાજપ સરકાર દ્વારા ઉપયોગ થાય છે, એમ ઉલ્લેખી મધુસુદન મિસ્ત્રીએ જણાવ્યું હતું કે, પોતાના અને સમાજોના અધિકારો માટે લડતાં આવા સંગઠનો અને લોકોને કોંગ્રેસ પોતાનામાં સમાવી યોગ્ય પ્લેટફોર્મ પૂરું પાડશે, એ ચાહે ગુજરાતના હોય કે અન્ય પ્રાંત, રાજ્યના હોય.